|  |  |  |
| --- | --- | --- |
| Bosna i HercegovinaBRČKO DISTRIKTBOSNE I HERCEGOVINEVlada Brčko distrikta BiHOdjeljenje/Odjel za evropske/europske integracije i međunarodnu saradnju/suradnju |  | Босна и ХерцеговинаБРЧКО ДИСТРИКТБОСНЕ И ХЕРЦЕГОВИНЕВлада Брчко дистрикта БиХ**Oдjељење за европске интеграције и међународну сарадњу** |
| Bulevar mira 1, 76100 Brčko distrikt Bosne i Hercegovine; Telefon: 049/490-024, 490-021, 490-023, 490-022, faks: 049/490-025 |
| Булевар мира 1, 76 100 Брчко дистрикт Босне и Херцеговине; Телефон: 049 490-024, 490-021, 490-023, 490-022, фaкс: 049 490-025 |

|  |  |
| --- | --- |
| **Broj predmeta:** | **13-002022/21** |
|  |  |
| **Broj akta:** | **18-1188SD-012/22** |
|  |  |
| Datum: | 29. 10. 2021. godine |
| Mjesto: | Brčko |

**Javni poziv**

**JAVNI POZIV ZA FINANCIRANJE ODNOSNO SUFINANCIRANJE PROGRAMA ODNOSNO PROJEKATA OD JAVNOG INTERESA**

Odjel za europske integracije i međunarodnu suradnju, suglasno odredbama članka 59. Zakona o proračunu Brčko distrikta BiH, te Odluci o usvajanju Programa utroška sredstva, broj: 13-002023/22 od 1. 6. 2022. godine, objavljuje Javni poziv za prijavu programa odnosno projekta od javnog interesa koji će biti su/financirani iz proračunske linije Proračuna Brčko distrikta BiH za 2022. godinu.

**Cilj financiranja:**

* Cilj javnog poziva je financiranje i sufinanciranje programa odnosno projekata od javnog interesa, promoviranje europskih integracija, sukladno planu i programu rada Odjela za europske integracije i međunarodnu suradnju.

**Financijski okvir:**

* Ukupna vrijednost sredstava koja će biti dodijeljena za financiranje odnosno sufinanciranje programa odnosno projekata od javnog interesa utvrđena Proračunom Brčko distrikta BIH za 2021. godinu, na organizacionom kodu 31030001, ekonomski kod 614300 – Tekuće donacije neprofitnim organizacijama i iznosi **40.000,00 KM.**
* Minimalni iznos sredstava po programu odnosno projektu će iznositi **3.000,00 KM** ( tri hiljade konvertibilnih maraka), a maksimalni iznos po programu odnosno projektu **7.000,00 KM (** sedam hiljada konvertibilnih maraka)**.**
* Maksimalni iznos za pokriće administrativnih troškova (sredstva rezervi za neplanirane situacije u svrhu realizacije projekta i programa) je 7% od ukupnog iznosa dobivenih sredstava.

**Vrijeme trajanja projekta:**

Svi prijedlozi programa odnosno projekata koji budu odobreni po ovom Javnom pozivu moraju biti realizirani najkasnije do 1. 3. 2023. godine.

**Kriteriji za sudjelovanje na javnom pozivu:**

Opći kriteriji:

* 1. procjena usklađenosti ciljeva programa odnosno projekta od javnog interesa sa ciljevima i prioritetnim područjima te strateškim i drugim planskim dokumentima razvoja Distrikta i planovima Odjela, kako su opisani u javnom pozivu;
	2. kvalitet i sadržaj prijavljenog programa odnosno projekta od javnog interesa;
	3. kvalitet dosadašnjeg rada, uspjesi i iskustva, te direktna suradnja sa Odjelom;
	4. neposredna društvena korist za zajednicu;
	5. financijska i druga sposobnost za provođenje programa odnosno projekta od javnog interesa te realan odnos troškova i očekivanih rezultata aktivnosti programa odnosno projekta od javnog interesa;
	6. održivost rezultata programa odnosno projekta.

Posebni kriteriji:

1. dosadašnje iskustvo u provođenju programa i projekata od javnog interesa financiranih iz istog ili drugih izvora;
2. organiziranost i broj članova udruge, odnosno ekvivalentni kapaciteti prijavljene osobe, odnosno broj osoba koja bi sudjelovala u realizaciji programa odnosno projekta;
3. aganžman djece, mladih, žena, osoba sa invaliditetom u realizaciji programa odnosno projekta od javnog interesa.

**Zabrana učešća na javnom pozivu:**

* + Pravo sudjelovanja na javnom pozivu nemaju prijavljene osobe propisane člankom 63. stavka (1) Zakona o proračunu Brčko distrikta BiH.
	+ Na javnom pozivu ne mogu sudjelovati osobe koje nisu opravdale sredstva dobivena u 2021. godini sukladno Zakonu o izvršenju proračuna Brčko distrikta BiH za 2021. godinu.
	+ Odjel može izvršiti dodatne provjere na temelju članka 63. stavka (2) Zakona o proračunu Brčko distrikta BiH.

**Kalendar:**

Datum objave na internetskoj stranici Vlade: 15. 8. 2022. godine

 Rok za podnošenje prijave:

* + 15 dana od dana objave na internetskoj stranici Vlade.

Planirani datum objave odluke o financiranju na internetskoj stranici Vlade:

* + Najkasnije 15. 8. 2022. godine Planirani datum zaključenja ugovora:
	+ Najkasnije 29. 8. 2022. godine.

**Obvezna dokumentacija uz prijavu:**

1. prijava na javni poziv (ANEKS II);
2. prijedlog programa i projekta od javnog interesa (ANEKS III);
3. potpisan i ovjeren proračun programa i projekta od javnog interesa (ANEKS IV);
4. logička matrica (ANEKS V);
5. izjava o partnerstvu sa drugim organizacijama i osobama, ukoliko više pravnih i fizičkih osoba sudjeluje zajedno u podnošenju prijave (ANEKS VI);
6. potpisana izjavu o nepostojanju okolnosti koje zabranjuju sudjelovanje pravne ili fizičke osobe na javnom pozivu;
7. izvadak iz registra pravnih ili fizičkih osoba nositelja ili partnera nositelja predloženog programa odnosno projekta od javnog interesa koji nije stariji od tri mjeseca;
8. potpisana izjava prijavljene osobe da nije dobilo sredstva za financiranje odnosno sufinanciranje programa odnosno projekta od drugog proračunskog korisnika;
9. dokaz o izmirenim poreznim obvezama ili sporazum zaključen sa Poreznom upravom o odgodi plaćanja neizmirenih poreznih obveza pravne i fizičke osobe.
	* Ukoliko prijavu podnosi fizička osoba, dužna je dostaviti kopiju identifikacijskog dokumenta.
	* Nepotpune, nepravovremene i prijave podnesene od strane neovlaštene osobe neće biti uzete u razmatranje i bit će odbačene zaključkom.

**Način bodovanja prijava:**

* + Povjerenstvo boduje podnesene prijedloge programa odnosno projekte prema općim i posebnim kriterijima i to bodovanjem pojedinačnog kriterija od jedan do najviše deset bodova.
	+ Ukupni broj bodova za ocjenu prijavljenog programa odnosno projekta iznosit će deset x ukupni broj općih i posebnih kriterija, kako općih tako i posebnih.
	+ Financiranje odnosno sufinanciranje programa odnosno projekta nije odobreno ako prijavljeni program odnosno projekt u postupku bodovanja ne ostvari minimalno 70% (sedamdeset posto) maksimalnog broja bodova prema kriterijima za ocjenu.
	+ Članovi Povjerenstva pojedinačno i neovisno jedan od drugog provode bodovanje svakog pojedinačnog kriterija programa odnosno projekta nakon čega se dati bodovi zbrajaju i njihova vrijednost je ocjena pojedinačnog kriterija.
	+ Zbir pojedinačnih kriterija svih članova Povjerenstva čini konačnu ocjenu predloženog programa odnosno projekta.
	+ Na temelju ocjene programa odnosno projekta, Povjerenstvo utvrđuje prijedlog rang-liste/ popisa, te istu zajedno s prijedlogom visine sredstava po pojedinačnom pozitivno ocijenjenom programu odnosno projektu dostavlja na odlučivanje predstojniku Odjela.

**Postupak zaključenja ugovora:**

**-** Odjeljenje zaključuje Ugovor o financiranju odnosno sufinanciranju sa prijavljenom osobom kojem je odobren program odnosno projekt od javnog interesa.

* Ugovor naročito sadrži:
1. podatke o ugovornim stranama;
2. naziv programa odnosno projekta od javnog interesa za čije provođenje su odobrena sredstva;
3. visinu odobrenih sredstava, način i rokovi isplate;
4. odredbu o prihvatljivim i neprihvatljivim troškovima;
5. vrijeme trajanja ugovora odnosno rok za realizaciju programa odnosno projekta od javnog interesa;
6. obaveze nosioca projekta u vezi s pravovremenim izvještavanjem Odjeljenja o planiranim aktivnostima na programu i projektu od javnog interesa;
7. način praćenja aktivnosti na projektu,
8. način raskida ugovora,
9. procent prenamjene sredstava namijenjenih za realizaciju programa i projekta predviđenog ugovorom,
10. način rješavanja sporova.
	* Ugovorom se mogu urediti i druga pitanja od značaja za reguliranje međusobnih odnosa ugovornih strana.
	* Ugovor i sva plaćanja povezana s njim ne mogu se prenositi na treću stranu bez prethodne pisane suglasnosti Odjela.

**Odredbe o prihvatljivim i neprihvatljivim troškovima:**

* + Prihvatljivi troškovi su troškovi koje je imao korisnik financiranja, a koji ispunjavaju sve sljedeće kriterije:
1. nastali su za vrijeme razdoblja provođenja programa odnosno projekta sukladno ugovoru,
2. moraju biti navedeni u ukupnom predviđenom proračunu programa odnosno projekta od javnog interesa,
3. nužni su za provođenje programa odnosno projekta od javnog interesa koji je predmetom dodjele financijskih sredstava,
4. mogu biti identificirani i provjereni i koji su računovodstveno evidentirani kod korisnika financiranja prema važećim propisima,
5. trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.
	* Troškovi navedeni u proračunu programa odnosno projekta od javnog interesa moraju se temeljiti na realnoj cijeni i/ili procjeni. Proračun programa odnosno projekta od javnog interesa mora biti planiran ekonomično i učinkovito, tj. navedeni troškovi moraju biti nužni za provođenje programa odnosno projekta od javnog interesa.
	* Izravni troškovi su oni troškovi koji su u izravnoj vezi s provođenjem i ostvarenjem ciljeva programa odnosno projekta od javnog interesa, odnosno izravno povezani s pojedinačnom aktivnosti projekta i kada se veza s tom pojedinačnom aktivnošću može pokazati.
	* U neizravne prihvatljive troškove ubrajaju se oni troškovi koji nastaju u okviru projekta, ali nisu u izravnoj vezi s ostvarenjem jednog ili više ciljeva projekta, odnosno nisu izravno povezani ili se ne mogu povezati s pojedinačnom aktivnošću projekta. Takvi troškovi uključuju i troškove za koje je teško utvrditi točan iznos koji se može pripisati određenoj aktivnosti odnosno troškove kod kojih je iznos moguće procijeniti samo izračunom po posebnoj metodologiji. Uz navedeno neizravni troškovi čine: troškovi usluga računovodstva, troškovi usluga čišćenja, troškovi telefona, vode, električne energije, najma uredskog prostora u dijelu koji se koristi za upravljanje projektom, troškovi poštarine, uredski materijal i slično. Neizravni troškovi izračunavaju se primjenom fiksne stope do 15% prihvatljivih izravnih troškova.

**Neprihvatljivi troškovi:**

* + Neprihvatljivi troškovi su troškovi:
1. dugovi i stavke za pokrivanje gubitaka, dugova, kazni i slično;
2. dospjele kamate;
3. stavke koje se već financiraju iz javnih izvora;
4. kupovina zemljišta ili građevina, osim kada je to nužno za izravno provođenje programa odnosno projekta;
5. gubitci na tečajnim razlikama;
6. zajmovi trećim stranama;
7. pokloni;
8. kupovina automobila, kombija, autobusa, zrakoplova, brodova (osim ako je to nužno za izravno provođenje programa, odnosno projekta);
9. osobno životno osiguranje,
10. ostale isplate koje nisu predviđene relevantnim zakonskim propisima.

**Dostavljanje prijave:**

Prijava sa potrebnom dokumentacijom dostavlja se u zatvorenoj kuverti s naznakom: „Prijava na javni poziv Odjela za europske integracije i međunarodnu suradnju“.

Prijavu predati u zgradi Vlade Brčko distrikta BiH, prizemlje, pult broj 6 ili putem pošte na adresu: Odjel za europske integracije i međunarodnu suradnju, Bulevar mira br. 1, Brčko distrikt BiH.

**Kontakt informacije:**

Odjel za europske integracije i međunarodnu suradnju

Broj telefona:

049/490 – 024

049/490 – 021

e-pošta adresa: Živan.Savić@bdcentral.net

 **Predstojnik Odjela za europske integracije**

 **i međunarodnu suradnju**

DOSTAVITI: Miroslav Geljić 1. Medijima,

2. Za oglasnu ploču Vlade Brčko distrikta BiH,

3.Sektoru za informiranje – *web*-uredniku,

4. Evidenciji,

5. Pismohrani.